section_heading: Sezona 2015./2016., 1.HMNL
paragraph_text: Debitantski nastup u 1.HMNL Futsal Dinamo imao je 18. rujna 2015. u Domu sportova protiv Potpićana kojeg je nadvisio s 9:0. Do kraja jesenskog dijela sezone Dinamo je slavio u svim domaćim utakmicama. Sa 6:1 Dinamo je bio bolji od Murtera, sa 7:1 od Solina, s 4:1 od Squarea, s 2:0 od Novog Vremena i u posljednjem jesenskom kolu s 4:3 od Alumnusa. U šest domaćih utakmica Dinamo je upisao šest pobjeda i gol razliku 32:6.